1. Hvad jeg har købt: 
- En iPhone 7 128 GB til 5400,- (afdrag på 24 måneder, dvs. 225,-/md.)
- Aftalen bliver tilmeldt PBS i butikken

2. Hvad der sker (kort):
- Jeg får nogle rykkerbreve, selvom jeg er tilmeldt PBS, men der bliver egentlig trukket nogle beløb, der tilsammen udgør ca. de beløb der står i brevene. Jeg bliver sendt til inkasso. Telenor "fikser" det, men behandler sagen uretfærdigt.

3. Hvad der sker (langt):
Jeg modtager som det første et brev om, at der vil blive trukket 225,- når aftalen starter, og at dette er blevet tilmeldt PBS, og derfor vil kører automatisk. Jeg, som kunde, er vildt glad for den hurtige service inde i butikken da jeg køber den og skriver under og det hele bare kører - det samme bliver jeg, da jeg modtager det første brev, fordi jeg føler det er en god service at få det bekræftet også - min tillid til Telenor bliver kun større. 
- Lidt over en måned senere modtager jeg, for mit vedkommende, det første rykkergebyr (som så viser sig i deres system, faktisk at være rykkergebyr nr. 2) - i dette står der bl.a. "Har du allerede betalt og vores brev har krydset din indbetaling, kan du se bort fra denne rykker". Jeg kigger så på min mobilbank og kan se, at der er trukket 325,- + 57,78,-. Det første jeg tænker er, at deres betalingssystem må have lavet noget kludre i det, men at det nok skal løse sig, fordi systemet jo kører automatisk og jeg har på daværende tidspunkt stadigvæk kæmpe tillid til dem. Jeg ser derfor bort fra brevet. 
- Måneden efter modtager jeg endnu et rykkergebyr, som for mig, er det andet jeg har modtaget, men for dem viser sig at være det tredje. Der står fuldstændig det samme, bare med en anden dato. Jeg holder igen øje med min mobilbank og kan se der bliver trukket 100,-. Ligger jeg så alle de tre førnævnte beløb sammen, er det i hvert fald mere end 450,- (225,- * 2 md.), hvilket jeg tænker må være en del af den måde de opgører det på automatisk i systemet. Så fra min side af, ser det jo ud som om, at jeg har betalt det jeg skal betale, for det er jo tilmeldt PBS. 
- Jeg får i samme måned én til rykker, men kan se nogle dage senere i mobilbanken, at der bliver trukket 425,-. Jeg tænker fortsat, at der er styr på det, fordi det ser ud som om, at det hele er ved at gå op. Jeg bliver på det her tidspunkt selvfølgelig mistænksom, fordi jeg godt ved, at jeg som forbruger jo selv skal holde øje med disse ting, hvilket jeg jo også gør, da jeg prøver at følge op på de forskellige regninger. Jeg går derfor ind i den lille telenorbutikken i Aalborg, hvor jeg møder en sælger, som tydeligvis ikke er kompetent nok til sit arbejde - jeg forholder mig helt rolig, har taget regningerne og rykkerne med, og har forberedt det jeg vil vise - heriblandt de ting beløb der er blevet trukket på min konto. Det første han siger er, at det er mit eget ansvar, og han ikke kan hjælpe - det eneste han viser mig er, at han også kan se oversigten over betalingerne, men ikke rigtig kan gøre noget og slutter af med at sige, at når det er tilmeldt PBS, kører det jo bare automatisk og jeg ikke skal bekymre mig. 
- En måned efter ca. modtager jeg så uden nogen anden form at yderligere varsler, et brev fra Instrum Justitia som foretager alle former for inkasso. Jeg tænker selvfølgelig som det første, at det kan jo ikke passe. Der bliver jo trukket nogle beløb fra min konto, fordi PBS'en netop er tilmeldt. Inkasso kræver selvfølgelig et større gebyr pga. renter, inkassosalær osv., hvilket jeg ikke rigtig kan se meningen i, at jeg skal betale. Det første jeg gør, er at gå ind til Telenorbutikken igen for at høre om hvordan og hvorledes. Sælgeren jeg møder er på ingen måde behjælpelig. Jeg spørger, om det virkelig kan passe, jeg har fået det her brev, og jeg er blevet sendt til inkasso. Han er selvfølgelig på Telenors og inkassos side, hvorfor han svarer noget i stil med, at det igen er mit eget ansvar, og jeg bare kunne have tjekket min post. Endvidere siger han, at han intet kan gøre, da sagen så er sendt til inkasso og det derfor er ude af Telenors hænder. Jeg går ud af butikken uden at have kommet videre i problemet. Jeg ringer til inkasso og det korte af det lange er, at heller ikke kunne hjælpe, og holdte fast ved at jeg skulle betale. Så ringer jeg til Telenors kundeservice, og der kan han heller ikke hjælpe med sagen, da det ikke er noget han kan gøre noget ved. Det får han dog formidlet ret godt og forståeligt, hvorfor han stiller mig videre til Telenors kreditorafdeling. Her møder jeg så en person, som endelig gider at hjælpe. Hun kan se problemet, og det ender så med at sagen bliver sat i bero. 
- I rykkerbrevene står der desuden også følgende: "Telenor har i en periode ikke sendt påmindelser om manglende betaling til vores kunder, da vi har omlagt vores IT-systemer. du kan derfor opleve, at vedlagte rykkerskrivelser omhandler en regning af lidt ældre dato." Jeg finder så ud af efterfølgende, at årsagen til at dette betalingshalløj som ikke virker optimalt bl.a. er grundet købet af et kinesisk IT-system, hvor selve overgangen fra det gamle IT-system til det nye ikke er gået så godt. Altså Telenors skyld at alt det her sker. 
- Der går ca. et halvt år før jeg hører fra Telenor igen. Det er den samme flinke kvinde jeg snakkede med før, og hun siger så, at det hele er fikset og jeg derfor kan fortsætte mit afdrag, men så skal betale på en gang det manglende beløb for de måneder sagen har været i bero. Jeg får bare en sms med en indbetalingskode. Det synes jeg bare er dårlig service. Hvor er min opgørelse fra måned til måned? Hvordan er det hele opstået og hvorfor? Skal jeg bare lade som om intet er sket eller? Jeg ringer så ind igen, og spørger om jeg ikke lige kan få en opgørelse. De sender en mail, hvor de skriver der er sendt rykkere fire gange, hvoraf jeg kun har modtaget tre af dem (de førnævnte). Beløbet, som de anmoder om at jeg skal betale, passer ikke med hvad jeg egentlig skylder dem - hvis man skal se det fra min side. Telenor mener nemlig, at jeg skal betale de rykkergebyrer som at det var oprigtige gebyrer - altså at have opkrævet 400,- udover de 5400,- som mobilen koster. Dvs. de har mærkelige beløb som ikke har været 225,- der er blevet trukket om måneden, som det til at starte med egentlig bare skulle have været, viser sig, at have været de 225,- + 100,- gebyr og nogle gange 200,- også, hvilket de har trukket selv. Jeg ringer ind til kreditorafdelingen igen, og det korte af det lange er så, at vi finder frem til at jeg IKKE skal betale de rykkergebyrer, som deres IT-system har sendt ud. dvs. det beløb, som jeg egentlig skylder dem, er det beløb jeg oprigtigt skal betale for telefonen. Jeg undrer mig så over, hvordan alt dette kan ske uden nogen form for kompensation. Kvinden i røret svarer så, at hun synes hun har gjort meget for at denne sag er blevet løst - og det er den selvfølgelig også, men mest til fordel for Telenor, da modtager de penge de nu skal have. Dog sidder jeg nu som kunde med en dårlig oplevelse uden nogen grund, da jeg jo skal betale det samme som jeg helt til at starte alligevel skulle betale. Hun siger så, at Telenors kompensation er, at de rykkergebyrer slipper jeg for at skulle betale - ALTSÅ rykkergebyrer jeg alligevel ikke skulle betale? Jeg er blevet meldt til inkasso, brugt flere dage på at følge op på det ene og det andet, afsat dage til at tage i butikkerne kun for at møde dårlige sælger der ikke er behjælpelige, brugt en masse timer i røret og det eneste jeg får ud af det er, at jeg egentlig bare skal betale det jeg til at starte med skulle betale alligevel? I, Telenor, har kostet mig en masse frustrationer, timer og arbejde i denne her sag - og det eneste I kan sige til Jeres forsvar er "Det er dit eget ansvar", selvom jeg tydeligvis har udvist en masse ansvar. 

Jeg plejer aldrig at skrive anmeldelser eller lave klager, fordi jeg bærer ikke nag, men det her har været alt alt for dårligt fra Jeres side af, Telenor. Det er simpelthen for dårligt kundebehandling og elendigt service. I fortjener ikke én eneste stjerne. Jeg vil fortsat kun snakke dårligt om Telenor, aldrig anbefale det til nogen og altid tale folk fra at tilmelde sig nogle som helst af Jeres tjenester.